ஜெயா தொலைக்காட்சி செய்தி வாசிப்பாளரும், நடிகையுமான பாத்திமா பாபு, தன்னை திமுக செயல்தலைவா் மு.க ஸ்டாலின் கடத்திக் கொண்டு செல்லவில்லை என்று விளக்கம் அளித்துள்ளார். பல காலமாக இந்த செய்தியானது உலா வந்துக்கொண்டிருக்கிறது. இளம் வயதில் பாத்திமா பாபுவை கடத்தி கொண்டு போய் விட்டதாக திமுக செயல்தலைவா் ஸ்டாலின் மீது அதிகமாக பேசப்பட்ட ஒரு செய்தி இது. தற்போது வரை அதை திமுகவிற்கு எதிராகவும் பேசப்பட்டு வரும் செய்தியும் இதுவாக தான் இருக்கிறது. சமூக வலைத்தளங்களில் நெட்டிசன்கள் இதை வைத்து கலாய்ப்பதும் நடந்து வருகிறது. தன்னுடைய இளம் காலத்தில் இதுபற்றி பேசாத போது தற்போது தன்னுடைய மவுனத்தை கலைத்து பேசியிருக்கிறார் பாத்திமா பாபு.